

*ДЪРЖАВНА ОПЕРА – РУСЕ*

*7000 Русе, пл. „Света Троица“ 7, +35982/825029*

[*office@ruseopera.com*](mailto:office@ruseopera.com) *–* [*www.ruseopera.com*](http://www.ruseopera.com)

**ДЪРЖАВНА ОПЕРА-РУСЕ**

**ОБЯВЯВА**

**прослушване за свободни позиции в хоровия състав**

**I. Информация за института**

Държавна опера-Русе е културен институт, съставен от солисти, хор, балет и оркестър. Под палката на някои от световноизвестните диригенти - Курт Мазур, Карло Цеки, Дмитрий Китаенко, Курт Зандерлинг, Евгений Светланов, Валерий Гергиев и др. ние се развихме и продължаваме да се развиваме като един от най-добрите, водещи състави в България с над 100-годишна история. С оркестъра са работили Дмитрий Шостакович и други изтъкнати музиканти като Франко Ферара, Карло-Мария Джулини, Катя Ричарели, Борис Белкин, Юрий Башмет и много други. Хорът на Държавна опера-Русе води началото си от 1949 г. През дългогодишното си съществуване хорът на Русенската опера е натрупал голям професионален опит и поддържа разнообразен репертоар в различни жанрове, включващ над 40 заглавия от чуждестранни и български композитори, сред които открояваме имената на Моцарт, Бетовен, Росини, Доницети, Верди, Пучини, Гуно, Сен-Санс, Вагнер, Глинка, Мусоргски, Чайковски, Сметана, Гершуин, Шостакович, Парашкев Хаджиев, Александър Райчев, Симеон Пиронков, Маестро Георги Атанасов. Високото си професионално ниво хорът дължи на дългогодишната работа на хоровите диригенти Атанас Димитров, Томина Сидова, Христо Стоев и Стелияна Димитрова-Хернани. Под вещото ръководство на тези професионалисти хорът на Операта печели овации и изправя на крака публиката в почти цяла Европа - Австрия, Италия, Франция, Испания, Португалия, Холандия, Белгия, Люксембург, Германия, Швейцария, Гърция, Румъния и Русия.

**II. Свободни позиции за членове на хора:**

**- СОПРАНО**

**- АЛТИ**

**- ТЕНОРИ**

**- БАРИТОНИ**

**- БАСИ**

**III. Работно място:**

**ДЪРЖАВНА ОПЕРА-РУСЕ, БЪЛГАРИЯ**

**IV. Прослушване за членове на хора:**

1. Изисквания към кандидатите - документи:

- Формуляр за кандидатстване (ще бъде изпратен от офиса на посочения от кандидата имейл, за да се попълни с лични данни)

- Автобиография

- Репертоар

- Копие от диплома за средно образование или диплома за висше образование. Музикалното образование е предимство - дипломи, сертификати от конкурси и майсторски класове (ако кандидатът има).

2. Необходими качества на кандидатите:

- Способност за работа в екип;

- способност за работа с различни стилове репертоар;

- Желание за повишаване на професионалната квалификация;

- Предишен опит на подобна позиция е предимство.

**V. ПРОСЛУШВАНЕ В ДВА КРЪГА:**

1. Първи кръг:

- Видеозапис (за предпочитане актуален или не по-стар от четири месеца) на две произведения по избор на кандидата;

- Ако комисията реши, може да последва прослушване на живо като Втори кръг (комисията ще обяви краен срок за явяване, но театърът не покрива пътните разходи).

2. Втори кръг:

Процедура на прослушване:

* Разпяване - включва различни вокални упражнения (по избор на комисията), установяваващи диапазона на кандидата;
* Задаване на различни щрихи и възпроизвеждане по слух на зададени интервалови и ритмизирани конструкции;
* Представяне на две арии или ария и песен по избор на кандидата;
* Интервю - събеседване с комисията.

***\**** ***Театърът предоставя възможност за предварителна работна среща в рамките на 20 минути с корепетитор преди прослушването.***

**V. Метод за формиране на трудовото възнаграждение:**

- Съгласно вътрешните правила за определяне на трудовото възнаграждение, с възможност за договаряне;

**VI. Условия на труд:**

- 5-дневна работна седмица;

- до 40 работни часа седмично;

- 36 работни дни платен годишен отпуск;

- частично покриване на разходите за настаняване.

**VII. Краен срок, място и начин на подаване на документите и видеоматериалите за прослушването:**

* Подаване на документите и видеоматериалите:

- Лично, в офиса на Държавна опера-Русе;

- По електронна поща на адрес: [office@ruseopera.com](mailto:office@ruseopera.com)

- Краен срок за изпращане на документите и видеозаписите: **28.07.2025 г.**

**VIII. Допълнителна информация:**

- Прослушването ще се проведе на **30.07.2025 г. от 11:00 часа в Нова Хорова Зала – Репетиционен корпус/ Държавна опера-Русе;**

- Кандидатите, допуснати до прослушване, които ще бъдат поканени на втория кръг лично, ще бъдат уведомени за точното място и час на прослушването на посочения електронен адрес за контакт;

- Избраните кандидати ще подпишат едногодишен договор с шест (6) месеца изпитателен срок.